סליחה על השאלה

סליחה על השאלה היא תוכנית מציאות ישראלית המבוססת על הפורמט האוסטרלי "You Can't Ask That"  אשר נמכר לכ-30 מדינות ברחבי העולם. התוכנית משודרת בערוץ כאן 11, ובעונתה הראשונה צולמו 15 פרקים וספישל יום העצמאות קצר. הסדרה זכתה בפרסי האקדמיה לטלוויזיה לשנת 2018.

העונה השנייה של התוכנית עלתה לשידור בכאן 11 ב-6 באוגוסט 2019 ולראשונה, בעונה השנייה, בצמוד לכל פרק מפורסם ראיון אודיו אישי עם אחד ממשתתפי הפרק בהסכת התוכנית "סליחה על עוד שאלה" של כאן תאגיד השידור הישראלי. פרק מהעונה השנייה שודר כספיישל כמה חודשים לפני עלייתה, ביום השואה. גם בעונה השנייה צולמו 15 פרקים.

ב-2019 עלתה לשידור עונה שהופקה בערבית ("بلا مؤاخذة"), בבימוי הבמאית אבתיסאם מראענה (לימים חברת הכנסת), ובה 12 פרקים. התוכנית בערבית משודרת בערוץ מכאן 33 ובערוץ היוטיוב של מכאן. ב-17 בספטמבר 2020 עלתה עונה שנייה. הסדרה בערבית זכתה בפרס האקדמיה הישראלית לקולנוע וטלוויזיה לשנת 2020, בקטגוריה של סדרה עובדתית.

ב-2 באפריל 2020 עלתה לשידור עונה מיוחדת לילדים "סליחה על השאלה ילדים" בכאן חינוכית. ב-2 במאי 2021 עלתה עונה שנייה לילדים בכאן חינוכית. 

ב-2 באוגוסט 2021 עלתה העונה השלישית לשידור. ב-3 בפברואר 2022 עלתה עונה שלישית לילדים בכאן חינוכית.
 
בנובמבר 2023 תעלה העונה הרביעית לשידור.  בנובמבר 2023 תעלה העונה הרביעית לילדים בכאן חינוכית.

מבנה התוכנית 
כל פרק מתמקד בקבוצת מיעוט מסוימת בחברה הישראלית או בקבוצה הנחשבת למעוררת עניין. המשתתפים מביטים למצלמה ועונים על שאלות שנשלחו מהציבור וכתובות על פתקים. התוכנית נועדה להציע מבט על חייהן של קהילות שבשולי החברה, ולנפץ סטריאוטיפים תוך מענה על שאלות שאנשים מפחדים לשאול משום שאינן תקינות פוליטית.

פרקים

עונה ראשונה

עונה שנייה

עונה שלישית

סליחה על השאלה בערבית (بلا مؤاخذة)

עונה ראשונה

עונה שנייה

סליחה על השאלה ילדים
הסדרה זכתה בפרס הטלוויזיה לילדים ולנוער לתוכנית מגזין, בידור והעשרה לשנת 2020.

עונה ראשונה

עונה שנייה

עונה שלישית

פרסים ומועמדויות

פופולריות 
התוכנית זכתה לפופולריות רבה, בעיקר באתר ואפליקציית יוטיוב, שם שודרו שידורי הבכורה. הפרק הנצפה ביותר היה "בני נוער" עם כמיליון צפיות. בעקבות ההצלחה, נוצרו פרודיות רבות על התוכנית, ומלבד הפרודיות, במסגרת קמפיין הבחירות של "כחול לבן" לבחירות 2020, הופק גם סרטון בסגנון של התוכנית. לאור כך, התאגיד פנה בדרישה להסיר את הסרטון.

קישורים חיצוניים 
  כל הפרקים בעברית באתר כאן 11
 סליחה על השאלה בערבית:
  העונה הראשונה באתר כאן 11
  כל הפרקים באתר מכאן 33
 סליחה על השאלה - ילדים באתר כאן חינוכית
 סליחה על עוד שאלה - ההסכת באתר כאן תאגיד השידור הישראלי
 לי-אור אברבך, ראיון עם יוצרת "סליחה על השאלה"- עדי לוי, ההסכת "מה קורה כאן", אתר כאן תאגיד השידור הישראלי, 26 באוקטובר 2018

ביקורות

ביאורים

הערות שוליים

תוכניות מציאות ישראליות
תאגיד השידור הישראלי: תוכניות וסדרות טלוויזיה
כאן חינוכית: תוכניות וסדרות
זוכי פרס האקדמיה לטלוויזיה: תוכניות וסדרות
טלוויזיה בערבית בישראל
סטריאוטיפים ודעות קדומות בתרבות ובאמנות
זוכי תחרות פרסי הטלוויזיה לילדים ולנוער: תוכניות וסדרות